แพลตฟอร์มค้าปลีกออนไลน์ “JD.CO.TH” คืออะไร
เกิดขึ้นจากการร่วมทุนระหว่าง “เซ็นทรัล กรุ๊ป” กับ “JD.COM” ยักษ์ใหญ่ด้านค้าปลีก และซัพพลายเชนจากแดนมังกร เตรียมเปิดให้บริการในไทยอย่างทางการ การร่วมทุนครั้งนี้ แน่นอนว่าในสเต็ปแรก คือ การสร้างแพลตฟอร์ม “ค้าปลีกออนไลน์” โดยตลาดอาเซียน ถือเป็น Emerging Market ที่กลุ่ม “JD.COM” ให้ความสำคัญ และ “ไทย” คือหนึ่งใน Strategic Country ในขณะที่ “เซ็นทรัล กรุ๊ป” ต้องการสร้างแพลตฟอร์มอีคอมเมิร์ซ ที่สามารถแข่งขันได้กับ Global Player ที่เข้ามาบุกไทยก่อนหน้านี้ แต่ถ้ามองในระยะยาว เป้าหมายใหญ่ที่ “เซ็นทรัล กรุ๊ป” และ “JD.COM” ต้องการสร้างให้เกิดขึ้นในไทย ไม่ได้เป็นเพียงแค่แพลตฟอร์มอีคอมเมิร์ซเท่านั้น !! แต่ยังมองไกลไปถึงการวางโครงสร้างระบบ Logistic ที่แข็งแกร่ง และถ่ายโอนองค์ความรู้ด้านเทคโนโลยีด้านค้าปลีก ที่เวลานี้ในจีนขยับไปสู่การเป็น “Omni-channel” อย่างเต็มรูปแบบแล้ว และกลุ่มเซ็นทรัลต้องการพัฒนาธุรกิจค้าปลีกให้อยู่บนโมเดล Omni-channel เช่นกัน ส่วนรายละเอียดเป็นอย่างไรนั้น “MarketingOops!” พร้อมสื่อมวลชนสำนักต่างๆ ได้มีโอกาสเดินทางไปเยือนสำนักงานใหญ่ JD.COM ที่ปักกิ่ง ประเทศจีน เพื่อค้นหาคำตอบเบื้องหลังโมเดลธุรกิจที่สามารถพลิกจากธุรกิจค้าปลีกออนไลน์เล็กๆ กลายเป็น Major Player ธุรกิจค้าปลีกรายใหญ่ของจีน สะท้อนได้จากสถิติการเติบโตของอาณาจักรธุรกิจ – มีระบบขนส่งเองทั่วประเทศ
– พนักงานจัดส่งกว่า 85,000 ราย
– เครือข่ายคลังสินค้ามากกว่า 500 แห่ง รวมทั้งศูนย์การเติมสินค้าขนาดใหญ่ คลังสินค้าขนาดเล็ก และโรงงานผลิตควบคุมอุณหภูมิ สำหรับสินค้าที่ต้องมีการควบคุมอุณหภูมิ
– มีสถานีจัดส่งกว่า 7,000 สถานี
– มีวิศวกรกว่า 12,000 คน ที่ทำงานในจีน และ Silicon Valley
– พัฒนาเทคโนโลยี Artificial Intelligence (AI), ระบบหุ่นยนต์อัตโนมัติ, ระบบยานยนต์อัตโนมัติ ฯลฯ
– มีลูกค้า 301.8 ล้านคน ในจำนวนนี้ 82% สั่งซื้อสินค้าผ่านโทรศัพท์มือถือ
– เป็นบริษัทอินเทอร์เน็ตใหญ่อันดับ 3 ของโลก ด้วยรายได้ (ปี 2017) 55.7 พันล้านดอลลาร์สหรัฐ รองจาก Amazon ครองตำแหน่งแชมป์ รายได้ 177.9 พันล้านดอลลาร์สหรัฐ ตามมาด้วย Alphabet อันดับสอง รายได้ 109.65 พันล้านดอลลาร์สหรัฐ
ตลาดการเงิน,เทคโนโลยีทางการเงิน